CELEX: 62008CO0055
Language: lt
Date: 2010-02-25
Title: 2010 m. vasario 25 d. Teisingumo Teismo (aštuntoji kolegija) nutartis.#Santa Casa da Misericórdia de Lisboa prieš Liga Portuguesa de Futebol Profissional, Bwin International Ltd ir Betandwin.Com Interactive Entertainment AG.#Prašymas priimti prejudicinį sprendimą: Tribunal Judicial da Comarca do Porto - Portugalija.#Prašymas priimti prejudicinį sprendimą - Nepriimtinumas.#Byla C-55/08.

2010 m. vasario 25 d. Teisingumo Teismo (aštuntoji kolegija) nutartis Santa Casa da Misericórdia de Lisboa prieš Liga Portuguesa de Futebol Profissional ir kt.
      (Byla C‑55/08)
      „Prašymas priimti prejudicinį sprendimą – Nepriimtinumas“
      Prejudiciniai klausimai – Priimtinumas – Klausimai, pateikti nenurodant pakankamai faktinių ir teisinių aplinkybių (EB 234 straipsnis; Teisingumo Teismo statuto 23 straipsnis)
         (žr. 14-16 punktus)
      
      Dalykas 
      
         Prašymas priimti prejudicinį sprendimą – 
               Tribunal Judicial da Comarca do Porto
                – EB 43, 49 ir 56 straipsnių aiškinimas – Nacionalinės teisės aktai, pagal kuriuos tam tikrai bendrovei suteikiama išskirtinė
                  teisė organizuoti azartinius lošimus bei loterijas ir nusikaltimu laikoma lažybų dėl sporto varžybų rezultatų organizavimo,
                  reklamavimo ir vykdymo, įskaitant internetu, veikla – Draudimas lažybas ir loterijas organizuojančiai bendrovei, kurios buveinė
                  yra kitoje valstybėje narėje, reklamuoti, organizuoti ir vykdyti šias lažybas bei loterijas internetu ir laimėtojams nurodyti
                  laimėjimų vertę.
               
            Rezoliucinė dalis 
      2007 m. gruodžio 19 d. sprendimu pateiktas Tribunal Judicial da Comarca do Porto prašymas priimti prejudicinį sprendimą yra akivaizdžiai nepriimtinas.